יוסי גרין

יוסף יצחק (יוסי) גרין (באנגלית: Yossi Green; נולד בט' בסיון ה'תשט"ו, 30 במאי 1955) הוא מלחין וזמר חרדי אמריקאי-ישראלי, מגדולי היוצרים במוזיקה החסידית. הלחין מאות שירים בעבור זמרים רבים, בהם לזמרים המצליחים ביותר במוזיקה החסידית. רבים משיריו הפכו ללהיטים. נולד בישראל והתגורר בבני ברק. בצעירותו היגר עם משפחתו לארצות הברית. בבגרותו למד בישיבה בשכונת סטמפורד היל בלונדון, שם החל להלחין על "פסנתר ישן ושבור למחצה בעליית גג בבית משפחתו הקרובה". בספרו 'מנגינת חיי' מספר גרין כי דודו ודודתו שהאזינו לאחד משיריו יצרו קשר עם המוזיקאי האנגלי יגאל צליק, שבא לביתם ולקח את גרין תחת חסותו. באותה תקופה ניצח צליק על מקהלת הילדים פרחי לונדון, והוא ביקש מגרין שילחין שירים בעבור המקהלה. גרין נענה להצעתו והלחין שלושה שירים שהופיעו באלבום הלהקה. בשנת 1974 הקים צליק שלוחה ישראלית למקהלת הילדים – "פרחי ירושלים יד בזמר", וגרין הלחין לה את הלהיט "קול ברמה נשמע" שהופיע באלבום שהוציאה הלהקה. גרין הלחין כ-1,000 שירים בעבור זמרים רבים, בהם לזמרים המצליחים ביותר במוזיקה החסידית: אברהם פריד, אוהד מושקוביץ, מרדכי בן-דוד, שלומי גרטנר, יעקב שוואקי, בני פרידמן, גד אלבז, דדי גראוכר, דודו פישר, יידל ורדיגר, ליפא שמלצר, מוטי שטיינמץ, נפתלי קמפה, שלום למר, שלמה כהן ורבים נוספים. גרין הוציא סדרה של ארבעה אלבומים בשם "גוונים של גרין" עם לחנים מוכרים שלו, בעיבוד ושירה שלו, לצד זמרים נוספים. בשנת 2008 הוציא גרין אלבום מקורי בשם התו השמיני, בו הלחין את כל השירים, והוא מבצע אותם לצד זמרים חרדים ידועים אחרים, ביניהם אברהם פריד, מרדכי בן-דוד, חיים ישראל ועוד. גרין המשיך להוציא אלבומים מסדרת "התו השמיני", בהם גרסאות שלו לשירים ישנים שהלחין לצד שירים שהולחנו לאלבום. באוקטובר 2009, זכה בתואר "מלחין העשור" במצעד העשור שערך רדיו קול חי. באוקטובר 2014 הוציא אלבום בשם "אידיש נחת" ובו לחנים חדשים מבוצעים על ידו בליווי מקהלת ילדים, בו התפרסם השיר "התקבצו מלאכים" שהפך ללהיט. בפברואר 2016 הוציא את החלק השני בסדרה – "סיבבן במצוות". ביוני 2018 הוציא את החלק השלישי, ובדצמבר 2020 הוציא את החלק הרביעי – "אמונה וביטחון". בשנת 2017 הוציא לאור ספר בשם "מנגינת חיי: השירים, הסיפורים, החידושים". במשך תקופה פרסם טור אישי שבועי בעיתון "כל ישראל" מבית קו עיתונות, בשם "גוונים של גרין". גוונים של גרין התו השמיני (2008) היפש (2011) הארציג ווארעמקייט אמת ויציב אידיש נחת "מתנה טובה" (2014) סדרת 'שבת עם סבא בעריש' אידיש נחת "סיבבן במצוות" (2016) ליל שישי ספר "מנגינת חיי" אידיש נחת "מזמור שיר ליום השבת" (2018) אידיש נחת "אמונה וביטחון" יוסי גרין, ברשת החברתית אקס (טוויטר) יוסי גרין, ברשת החברתית אינסטגרם יוסי גרין, סרטונים בערוץ היוטיוב יוסי גרין, באתר אפל מיוזיק (באנגלית) יוסי גרין, באתר ספוטיפיי יוסי גרין, באתר MusicBrainz (באנגלית) יוסי גרין, באתר Discogs (באנגלית) יוסי גרין, דף שער בספרייה הלאומית יואב פרידמן, יוסי גרין מציג: המהפכה, באתר ynet, 31 במרץ 2008 מאיר קליינר, יוסי גרין: צעירים כבר לא רוצים מוזיקה חסידית, באתר ynet, 27 באפריל 2008 יוני קמפינסקי, מפגש עם המלחין האגדי יוסי גרין, באתר ערוץ 7, 5 ביוני 2011 יוסף ארנפלד, תו הזהב, באתר ערוץ 7, 14 בספטמבר 2017 מגזין קול פליי 34 ניסן • 50 המשפיעים, באתר קול פליי, ‏10 באפריל 2023 הארציג – גוונים של גרין 3, באתר גרינטק יוסי גרין מגיש: גוונים של "גרין" 4 עם שרגי גשטטנר, באתר רדיו גאולה, ‏25 במאי 2014 יוסי גרין – התו השמיני, באתר גרינטק יאיר טוקר, ‏זמר העשור: הזמר המוחרם יעקב שוואקי, באתר כיכר השבת, 17 באוקטובר 2009 בכורה עולמית ברדיו גאולה: יוסי גרין מציג: אידישע נחת – מתנה טובה, באתר רדיו גאולה, ‏19 באוקטובר 2014 יאיר טוקר, ‏יוסי גרין מגיש: סיבבן במצות • אידיש נחת 2, באתר כיכר השבת, 21 בפברואר 2016 יוסי גרין מגיש: "אידיש נחת" 3, באתר קול חי מיוזיק, ‏20 ביוני 2018 יוסי גרין מגיש: אידיש נחת 4 – 'אמונה ובטחון', באתר קול חי מיוזיק, ‏3 בדצמבר 2020 מנגינת חיי – יוסי גרין, באתר אוצר הספרים